
	Ministru kabineta rīkojums Nr. 692
 
Rīgā 2021. gada 6. oktobrī (prot. Nr. 66  1. §)



Par nekustamo īpašumu daļu Raņķu pagastā un Rudbāržu pagastā, Kuldīgas novadā, pirkšanu Nacionālo bruņoto spēku poligona "Mežaine" paplašināšanai 

1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Aizsardzības ministrijai pirkt šādu nekustamo īpašumu daļas, kas nepieciešamas Nacionālo bruņoto spēku poligona "Mežaine" paplašināšanai:
1.1. nekustamā īpašuma "Pekaiņi" daļu (nekustamā īpašuma kadastra Nr. 6278 003 0093) – zemes vienību (zemes vienības kadastra apzīmējums 6278 003 0106) 6,23 ha platībā – Raņķu pagastā, Kuldīgas novadā;
1.2. nekustamā īpašuma "Kriķīši" daļu (nekustamā īpašuma kadastra Nr. 6282 005 0177) – divas zemes vienības (zemes vienību kadastra apzīmējumi 6282 003 0116 un 6282 003 0119) 3,32 ha kopplatībā – Rudbāržu pagastā, Kuldīgas novadā.

2. Aizsardzības ministrijai:
2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu daļām nostiprināt zemesgrāmatā uz valsts vārda Aizsardzības ministrijas personā;
2.2. izdevumus, kas saistīti ar šā rīkojuma 1. punktā minēto nekustamo īpašumu daļu pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2021. gadam paredzētajiem līdzekļiem.


	
	Ministru prezidenta pienākumu izpildītājs ‒ Ministru prezidenta biedrs, tieslietu ministrs 
	(paraksts*)
   
	J. Bordāns

	Ministru prezidenta biedra, aizsardzības ministra pienākumu izpildītāja ‒ iekšlietu ministre 
	(paraksts**)    
	M. Golubeva



* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

